gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl ceb gl gl gl gl gl gl gl gl gl gl ja en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Guerra entre cidades por ter a banda larga de Google
Domingo, 02 de outubro de 2022
Xestionado por Vieiros e o Colexio de Xornalistas de Galicia
Algúns gobernos locais pensan en mudar o nome da súa cidade polo da multinacional, todo para experimentar fibra óptica dun xiga.
Redacción - 10:00 14/03/2010
Tags: cidades competición EUA fibra óptica Google rede
Google anunciou hai un mes que escollerá unha cidade -estadounidense, iso si- onde instalará unha rede experimental de acceso á internet dun xigabit por segundo de velocidade. A iniciativa espertou a competitividade entre diferentes concellos dos EUA, dispostos a calquera cousa para que a compañía se fixe neles.
Un dos casos máis esperpénticos é o da cidade de Topeka, no estado de Kansas, que asegurou que mudaría o seu nome por Google, Kansas. A administración local xa parece experta nestes asuntos, pois xa se convertera, no ano 1998, en "ToPikachu" para acoller o lanzamento dos videoxogos de Pokemon para Nintendo.
Coa mudanza do nome, a cidade pretende demostrar que a súa candidatura é "seria". Porén, legalmente, a nova denominación oficial non podería ser temporal, senón definitiva, aínda que podería recibir o nome simbolicamente.
As cidades que aspiran a contar coa rede de fibra óptica ultrarrápida pensan conseguir atraer novos habitantes e empresas que se poidan aproveitar dunhas vantaxosas condicións tecnolóxicas das que agora carecen. A rede que pretende probar Google só ten capacidade para un máximo de 500 mil persoas e, preferibelmente, moitas menos.
As campañas están a ter lugar, tamén, nas redes sociais, con recollidas de sinaturas no Facebook. En moitos casos atópanse en áreas ás que non chega a fibra óptica e, polo tanto, a internet de alta velocidade. A pretensión de Google, que até agora non se dedicara ao negocio de prestar acceso á rede, é demostrar que se pode estender fibra a baixo custo, e así presionar os operadores tradicionais.
Aínda así, resulta sorprendente que entre as cidades candidatas estea a californiana de Palo Alto, situada en pleno Silicon Valley e cunha das redes de fibra máis amplas do país. A petición débese a que, precisamente pola súa situación, non pode optar a axudas gobernamentais. A súa oferta cara a Google é ofrecerlle unha rede que conecta todos os edificios oficiais e onde unha alta porcentaxe da poboación conta con acceso de alta velocidade, que podería aproveitar para experimentar servizos innovadores a través da internet, segundo conta Ars Technica.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto